वैदिक ज्योतिष के अनुसार कुंभ राशि के जातकों का निजी जीवन चुनौतीपूर्ण लग रहा है। परिवार में अशांति देखने को मिल सकती है। जीवन साथी से भी आपके मतभेद गहरा सकते हैं। हालाँकि आपके स्वास्थ्य में सुधार देखने को मिलेगा, परंतु बुखार एवं पित्त विकार जैसी स्वास्थ्य समस्याएँ आपको परेशान कर सकती है। माता-पिता जी के सेहत का भी ख़्याल रखने की आवश्यकता होगी। ख़ासकर माता जी को स्वास्थ्य संबंधी परेशानी हो सकती है। छात्रों को पढ़ाई में ध्यान लगाने में कठिनाई का सामना करना पड़ सकता है। विदेश संबंधों से लाभ मिलने की प्रबल संभावना दिखाई पड़ रही है। आय में तेज़ी देखने को मिल सकती है।